                                                                                Vállaj Község                   (1)
                                                                             Önkormányzata                    
3/1994.(VI.08) KT számú

többször módosított egységes szerkezetbe foglalt

r e n d e l e t e

A helyi iparűzési adóról

Vállaj Község Önkormányzatának Képviselő-testülete a helyi adókról szóló 1992.évi LXXVI.tv. módosított 1990.évi C.tv. felhatalmazása alapján az alábbi rendeletet alkotta.

1.§.

A Képviselő-testület ezen rendeletével – Vállaj község közigazgatási területére kiterjedő hatállyal – 1994.július 1-től határozatlan időre a helyi iparűzési adót bevezeti.

2.§.

Adókötelezettség, az adó alanya:   
/1./ Adóköteles az önkormányzat illetékességi területén állandó vagy ideiglenes jelleggel    végzett vállalkozói tevékenység (továbbiakban: iparűzési tevékenység).

/2./   E rendelet alkalmazásában adóalany:

            a./ magánszemély


b./ a jogi személy , a jogi személyiség nélküli gazdasági társaság


c./ a magánszemélyek jogi személyiséggel nem rendelkező személyi egyesülése.

/3./   Adómentes a   /2/bekezdés b-c pontban felsorolt adóalanyok közül a társadalmi szervezet, egyház, az alapítvány, a közszolgáltató szervezet, a köztestület, a közhasznú társaság, az önkéntes kölcsönös biztosító pénztár, a magánnyugdíj pénztár,  a költségvetési szerv és költségvetési szervnek nem minősülő nevelési-oktatási intézmény abban az adóévben, amelyet megelőző adóévben folytatott vállalkozói tevékenységből származó jövedelmi (nyeresége) után társasági adófizetési kötelezettsége, illetve –  a költségvetési szerv esetén – eredménye után a központi költségvetésbe befizetési kötelezettsége nem keletkezett.

  E feltétel meglétéről az adóalany írásban köteles nyilatkozni az adóhatóságnak.   (2)
__________________________________________________________________________________________

(1)  Az 5/2007.(IV.23.) KT számú rendelet 1.§-val megállapított szöveg.

(2.) A 12/2003.(XII.28.) KT számú rendelet 2.§-ával megállapított szöveg..
3.§.

Adómentesség: (3)

/1./ Mentes a helyi iparűzési adó alól 2007.december 31-ig az akinek tevékenységéből származó nettó árbevétele az adóévben nem haladja meg az 1.000.000 Ft-ot.
/2./ Az /1/ bekezdésben meghatározott mentesség akkor illeti meg az adózót, ha az adómentesség igénybevételére jogosító feltételek teljesítését legkésőbb 2003.december 31-ig megkezdi. A feltételek teljesítésének megkezdését az érintett adózónak 2004.január 31-ig kell bejelentenie az önkormányzat adóhatóságához.
4.§.

Adóköteles iparűzési tevékenység:

A vállalkozó e minőségben végzett nyeresége, illetőleg jövedelemszerzésre irányuló tevékenysége.

E rendelet alkalmazásában adóköteles tevékenységek:

· az ipari

· az építőipari

· a mező és erdőgazdasági

· a közlekedési, posta, távközlési

· belkereskedelmi

· vízgazdálkodási

· egyéb anyagi

· egyéb nem anyagi

· pénzintézeti

· személyi és gazdasági szolgáltató tevékenység

5.§.

Adókötelezettség keletkezése és megszűnése:

Adókötelezettség az  iparűzési tevékenység megkezdésének napjával keletkezik  és a tevékenység megszűnésének, elszámolásának napjával szűnik meg.

 (3) A 4/2003.(III.28.) KT számú rendelet 1.§-val megállapított szöveg.

6.§.

Az adó alapja:  (4)

1. Állandó jelleggel végzett iparűzési tevékenység esetén az adó alapja az értékesített termék, illetőleg végzett szolgáltatás nettó árbevétele, csökkentve az eladott áruk beszerzési értékével és a közvetített szolgáltatások értékével, valamint 

a./ 1998.évben az anyagköltség 33%-ával, 

b./ 1999.évben az anyagköltség 66%-val

c./ 2000.évtől az anyagköltséggel.

2. Ha a vállalkozó több önkormányzat illetékességi területén végez állandó jellegű iparűzési tevékenységet, akkor az adó alapját – a tevékenység sajátosságaira leginkább jellemzően – a vállalkozónak kell a helyi adókról szóló törvény  mellékletében meghatározottak szerint megosztani.

3. Ideiglenes jelleggel végzett iparűzési tevékenység esetén az adót a tevékenység végzésének naptári napjai alapján kell megállapítani. Minden megkezdett nap egy napnak  számít.
6/A.§.  (5)

A 6.§./1/bekezdéstől eltérően a Htv.39/A.§. /1/ bekezdés hatálya alá tartozó adózó az adó alapját a Htv.39/A.§./2/ illetve  /3/ bekezdésben foglaltak szerint figyelemmel a /4-5/ bekezdésre is megállapíthatja.

7.§.

Az adó mértéke: 
1. A  6.§./1/bekezdés szerint számított árbevétel 1,3%-a.  (6)
2. Ideiglenes jelleggel végzett iparűzési tevékenység esetén az adó mértéke:

a./ HTV.37.§.2/bekezésének a/pontja szerinti tevékenységnek –végzés után naptári 

     naponként 4.000 Ft.

b./ Htv.37.§.2/bekezdésének b/ pontja szerinti tevékenység – végzése után naptári 

     naponként 1.000 Ft.     (7)
(4) A 8/2002.(VII.01.) KT számú rendelete.

(5) A 8/2002.(VII.01.) KT számú rendelete.

 (6) A 14/2002.(XII.19.)1.) KT számú rendelet  2.§.1/bekezdésével megállapított szöveg

(7) A 13/2010.(XII.23.) KT számú rendelet 1.§-val megállapított szöveg.

8.§.

Az adóelőleg megállapítása és az adó megfizetése                (8)
(1) A vállalkozó - a (4) bekezdésben foglaltak kivételével  a helyi iparűzési adóra adóelőleget köteles fizetni.

(2) Az adóelőleg összege

a) ha az adóévet megelőző adóév időtartama 12 hónapnál nem rövidebb, az adóévet megelőző adóév adójának megfelelő összeg;

b) ha az adóévet megelőző adóév 12 hónapnál rövidebb, akkor a megelőző adóév adójának az adóévet megelőző adóév naptári napjai alapján adóévre számított összege;

c) az adóköteles tevékenységét az önkormányzat illetékességi területén az adóév közben kezdő vállalkozónál, vagy ha az önkormányzat az adót első alkalommal vagy év közben vezeti be, az adóévre bejelentett várható adó összege.

(3) Ha jogszabályi változás miatt az adó alapja vagy mértéke az adóévre módosul, az előleg összegét ennek figyelembevételével kell megállapítani.

(4) Nem köteles adóelőleget fizetni az előtársaság, továbbá az adóköteles tevékenységet jogelőd nélkül kezdő vállalkozó, az adókötelezettség keletkezésének adóévében. Nem alkalmazható ez a rendelkezés a már működő, de az önkormányzat illetékességi területén első ízben adóköteles tevékenységet kezdő vállalkozó esetében.

(5) Az adóhatóság a fizetendő adóelőleg mértékét az éves adóbevallás, illetve a várható adó bejelentése alapján fizetési meghagyásban közli.

(6) Az adóévben az adóévre vonatkozó fizetési meghagyás jogerőre emelkedéséig a (2) bekezdés a)-b) pontjában említett vállalkozó az adóelőlegét az előző fizetési meghagyás alapján fizeti.

9.§.

Önellenőrzés:

Önadózás után megállapított vagy megállapítani elmulasztott adót az adózó helyesbítheti. Önellenőrzéssel adóalapot, vagy adót helyettesíteni a kötelezettség időpontjában hatályos jogszabályok szerint az adózás rendjéről szóló 1992.évi LXXVII.tv. módosított 1990.évi XCI.tv. értelmében az önellenőrzési pótlék egyidejű felszámolásával és megfizetésével lehet.

10.§.

Adóellenőrzés:

Az önkormányzati adóhatóság a helyszínen ellenőrzi a helyi iparűzési adóval kapcsolatos jogszabályok megtartását. Vizsgálja a bevallások, befizetések, az adó megállapításának, megfizetésének helyességét, amennyiben azokkal kapcsolatosan kétség merül fel.

__________________________________________________________________________

(8) A 8/2002.(VII.01.) KT számú rendelet.

11.§.

Jogkövetkezmények:   (9)

1. Önellenőrzéssel megállapított vagy módosított adóalap, önellenőrzési pótlék fizetési kötelezettséget eredményez.

2. Az adóhiány megállapítása adóbírságot, a bevallási, bejelentési kötelezettség elmulasztása, késedelmes teljesítése mulasztási bírság megállapítását eredményezi.

3. Az adó és  adóelőleg késedelmes megfizetése esetén késedelmi pótlékot kell megállapítani, illetőleg fizetni.

12.§.

Adómérséklés, fizetési halasztás, részletfizetés:

1. Az adóhatóság rendkívüli esetben magánszemély adózó esetében egyedi kérelemre, méltányosságból a még fennálló tartozást és késedelmi pótlékot részben, vagy egészben elengedheti,  ha megfizetése az adózó és vele együtt élő közeli hozzátartozók megélhetését súlyosan veszélyezteti.

2. Magánszemély adózó esetében az adóhatóság egyedi kérelemre  a fennálló tartozásra fizetési mulasztást, részletfizetést engedélyezhet, ha igazolja vagy valószínűsíti, hogy az adó azonnali vagy egyösszegű megfizetése családi, jövedelmi  vagyoni és szociális körülményére is tekintettel aránytalanul súlyos megterhelést jelent.

3. Az adóhatóság a pótlék – és bírságtartozást kivételes méltányosságból mérsékelheti (elengedheti) különösen akkor, ha annak megfizetése a vállalkozási tevékenységet folytató magánszemély, jogi személy, vagy egyéb szervezet gazdálkodási tevékenységét ellehetetlenítené. Az adóhatóság mérséklést az adó tartozás egy részének (vagy egészének) megfizetéséhez kötheti.  (10)

4. Nem magánszemély adózó esetén fizetési halasztás vagy részletfizetés   akkor engedélyezhető, ha az adózó igazolja, hogy fizetési nehézsége átmeneti és úgy járt el, hogy az  adott helyzetben tőle elvárható.

13.§.

1. Ezen  rendeletben  kihirdetése napján lép hatályba, rendelkezéseit 2003.január 1-től kell alkalmazni.

2. Az e rendeletben nem szabályozottakra az adózás rendjéről szóló többször módosított 1990.évi CI. törvény, valamint a többször módosított helyi adókról szóló 1990.évi C törvény rendelkezései az irányadók.

__________________________________________________________________________

(9)A 10/1999.(XII.31.) KT számú rendelet  4.§-val megállapított szöveg.

(10) A 8/2002.(VII.01.) KT számú rendelet.


Vilmos István sk.                                                Lovász János sk.

            polgármester                                                            jegyző
